### | | | | --- | --- | | | | | --- | | **Byråd** 27. november 2018 Sagsnr. 710-2018-42920 Dok.nr. 710-2018-432103 Sagsbehandler DPMHEN | | 182.                Godkendelse af takster til Favrskov Spildevand og Favrskov Affald 2019 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om betalingsregler for spildevandsanlæg, Vandsektorloven, Affaldsbekendtgørelsen, Lov om kommunernes styrelse |

###

**SAGENS INDHOLD**

Byrådet skal i denne sag
legalitetskontrollere taksterne på spildevandsområdet og godkende taksterne på
affaldsområdet.

I henhold til lov om betalingsregler
for spildevandsanlæg skal Byrådet legalitetskontrollere, at taksterne fra
Favrskov Spildevand A/S overholder den økonomiske ramme, der udmeldes af
Forsyningssekretariatet. Den økonomiske ramme, for hvor mange indtægter
Favrskov Spildevand A/S må opkræve, opgøres på baggrund af de samlede
omkostninger til transport, behandling og afledning af spildevand i [adresse]
Spildevand A/S.

Herudover skal Byrådet jf. affaldsbekendtgørelsen godkende
taksterne på affaldsområdet.

**VURDERING**

Bestyrelsen for [adresse]
Spildevand A/S har 1. november 2018 godkendt budget og takster for 2019 på
spildevandsområdet.

Den økonomiske indtægtsramme for
Favrskov Spildevand A/S er af Forsyningssekretariatet fastsat til 89,2 mio. kr.
i 2019. Spildevandsselskabets indtægter må ikke overstige denne ramme.

Til sammenligning var den
økonomiske ramme i 2018 på 94,2 mio. kr. At rammen falder fra 2018 til 2019 kan
hovedsageligt forklares ved at rammen i 2018 var ekstraordinært forhøjet på
grund af korrektioner i indtægtsrammen fra 2016.

I budgettet for 2019 for [adresse]
Spildevand A/S udgør de indtægter, der er omfattet af den økonomiske ramme, 81,3
mio. kr. Selskabet overholder dermed den økonomiske ramme i 2019.

Den nærmere sammensætning af den
udmeldte økonomiske ramme vedrørende driftsomkostninger, investeringer og
korrektioner i forhold til tidligere år er beskrevet i notatet ”[adresse]
Spildevand A/S – Økonomisk ramme og budgetteret omsætning 2019”, der er
vedhæftet som bilag.

Bestyrelsen for Favrskov Affald
A/S har 1. november 2018 ligeledes godkendt budget og takster for 2019 på
affaldsområdet.

Det gælder for affaldstaksterne,
at de skal godkendes af kommunalbestyrelsen. Taksterne er beregnet af [adresse]
Affald A/S. Indtægterne fra taksterne er fastlagt således at omkostningerne til
de enkelte indsamlingsordninger er dækket.

**ØKONOMI**

Tilslutningsbidragene på
spildevandsområdet er prisreguleret i henhold til Betalingsloven. De ordinære
vandafledningsbidrag er prisreguleret i overensstemmelse med prisreguleringen
fastsat i den udmeldte Økonomiske Ramme fra Forsyningssekretariatet.

En husstand med et årligt
vandforbrug på 150 m3 vil i 2019 komme til at betale 7.252 kr. I
2018 var den tilsvarende udgift på 7.140 kr. Dette svarer til en stigning på
ca. 1,6%. For en virksomhed med et forbrug på 1.000 m3 vil udgiften
stige fra 39.270 kr. i 2018 til 39.943 kr. i 2019, svarende til ca. 1,7%.

Spildevandstaksterne kan findes i
vedhæftede bilag ”Takstblad 2019 - Favrskov Spildevand A/S”.

Aktiviteterne i Favrskov Affald
A/S består af drift af genbrugspladser samt indsamling af dagrenovation og genanvendeligt
affald hos alle husstande i [adresse]. Dertil kommer ordninger for
erhvervsdrivende og institutioner. Alle ordninger er omfattet af ”hvile i sig
selv” princippet. Der skal fastsættes takster for alle ordninger. Private husstande
opkræves for dagrenovation og anvendelse af genbrugspladser. Erhvervsdrivende
kan tilvælge ordninger hos Favrskov Affald A/S, men har kun pligt til at
benytte ordningen for indsamling af dagrenovation, hvis der er dagrenovationslignende
affald på virksomheden.

Taksterne for dagrenovation er
nedsat med 3% fra 2018 til 2019. Takstnedsættelsen skal nedbringe det
akkumulerede overskud fra tidligere år på området for dagrenovation.

Taksterne for brug af
genbrugspladserne i [adresse] er uændrede for erhvervsdrivende, mens
taksten for private husstande er øget med godt 18%.

Den store takststigning
vedrørende genbrugspladserne skyldes hovedsageligt, at der i tidligere år er
akkumuleret et underskud, der skal nedbringes. Det akkumulerede underskud
skyldes bl.a. mangelfuld budgettering af udgifter i tidligere år. Med takststigningen i 2019 forventes det akkumulerede
underskud stort set afviklet med udgangen af 2019.

De stigende omkostninger til
genbrugspladserne skal dels findes i øgede udgifter til leverandørkontrakter og
dels i en øget mandskabsbetjening på genbrugspladserne, der blev godkendt på
bestyrelsesmøde den 1. november 2018.

Taksten for private husstandes
brug af genbrugspladserne stiger fra 1.450 kr. i 2018 til 1.720 kr. i 2019. Det
vurderes, at denne stigning vil kunne rumme den moderniserings- og
renoveringsopgave, der de kommende år planlægges gennemført af de fire
nuværende genbrugspladser.

Samlet set vil udviklingen i
taksterne medføre, at en privat husstand med ugentlig sækketømning i 2019 vil få
en udgift til dagrenovation og brug af genbrugsplads på i alt 2.826 kr. mod
2.590 kr. i 2018 svarende til en stigning på 9%.

Tonny Simonsen kan findes i
vedhæftede bilag ”Takstblad 2019 - Favrskov Affald A/S”.

**INDSTILLING**

Direktøren for Job og Økonomi indstiller til Byrådet:

1. At spildevandstaksterne fra [adresse] for 2019 godkendes i henhold til at den økonomiske
ramme, der er udmeldt af Forsyningssekretariatet er overholdt.

2. At affaldstaksterne for 2019 godkendes.

**BESLUTNING**

***Økonomiudvalget, 20. november 2018:***

Fraværende:Jasmin Lind

Indstilles godkendt.

**Bilag**

|  |  |
| --- | --- |
| Takstblad 2019 - Favrskov Spildevand A/S | 710-2018-400307 |
| Takstblad 2019 - Favrskov Affald A/S | 710-2018-400648 |
| Favrskov Spildevand A/S - Økonomisk ramme og budgetteret omsætning 2019 | 710-2018-402387 |